Santo Stefano basilika (Bolonia)

**Santo Stefano basilika** ( boloñeseraz *cîṡa ed San Stêven* ) Boloniako eraikin erlijiosoen multzo monumental bat da. Izen bereko plazari begira dago. "Zazpi Elizak" edo  "Sette Chiese" bezala ere ezagutzen da. Basilika txiki baten kategoria du eliza katolikoan  .

## Osagarriak 
Zazpi eliza direlakoak dira (multzoko beste elementu batzuekin batera, eta planoan duten zenbaketarekin):

* 1. Gurutziltzatuaren eliza, Chiesa del Crocifisso
* 2. Gurutziltzatuaren elizako presbiterioa lehenago eliza beregaina izan zen, San Joan Bataiatzailearena, Chiesa di San Giovanni Battista
* 3. Konfesoreen eliza, multzoko kripta, jatorriz Chiesa de' Confessi
* 4. Hilobi Santuaren eliza edo basilika, Basilica del Sepolcro
* 5. Vitalis eta Agricola santuen eliza
* 6. Pilatoren patioa, Cortile di Pilato, non San Petri Oilarra eta Pilatoren Garbiontzia dauden.
* 7. Martyrium eliza, edo Hirutasunarena, Chiesa della Trinità, Chiesa del Martyrium
* 8. Klaustroa.
* 9-10. Xingolaren eliza, Chiesa della Benda, non Xingola Santua gurtu izan den. 
* 9-10-11-12. Museoa.
erdian|thumb|486x486px

## Historia 
K.o. 100. urtearen inguruan, Boloniako emakume aberats batek Isisi eskainitako tenplu pagano bat eraiki zuen gaur egun Hilobi Santuaren basilika dagoen iturburu natural baten kokalekuan. Tenpluaren erdian zutabe zirkular bat zegoen, arkitrabe zirkular bat eusten zuena.

393an, Milango Anbrosio apezpikuak Boloniako lehen martiri kristauen hilobiak aurkitu zituen bertan, Vitalis eta Agrikola santuenak, 304an hil zirenak. Seguruenik, haiei eskainitako santutegi bat eraiki zen Isisen tenpluaren ezkerrean. V. mendean, 450erako, Boloniako apezpiku Petroniok eliza bat eraiki zuen bertan, egungo forma eta tamainarekin, hiriko katedral bezala*,* bi martiriei eskainia.

## Deskribapena 
Santo Stefano plazatik, Gurutziltzatuaren, Hilobiaren eta Vitale eta Agricola Santuen hiru elizen fatxaden ikuspegi panoramikoa ageri da. Tipologia anitzak, esku-hartze, zaharberritze eta berritze ugari izan arren, multzoak estilo-homogeneotasun sendoa erakusten du, eta horrek Boloniako hiriko monumentu erromaniko interesgarriena bihurtzen du.

Basilikaren kanpoaldean, Boloniako lehen gotzainen gorpuzkiak gordetzen zituzten Erdi Aroko bi sarkofago zeuden. 1994an plazako zoladura zaharberritu ondoren, sarkofago hauek Gurutziltzatuaren elizaren eskuinaldearen ondoko lorategian jarri ziren.

## Iruditegia 

Fitxategi:Bolonia Santo Stefano 817 160546.jpg|Santo Stefano plazatik ikusia, ezkerretan Vitalis eta Agrikolaren eliza, eta oktogonala, Hilobi Santuarena.
Fitxategi:Sepolcro Santo Stefano 817 161120.jpg|Hilobi Santuaren elizan Petronio Boloniakoaren hilobi monumentua.
Fitxategi:Bologna Abbazia di Santo Stefano Chiesa dei Santi Vitale e Agricola Interno Navate Est.jpg|Vitalis eta Agrikolaren elizaren barnealdea.
Fitxategi:Chiesa del Martyrium, interno 01.jpg|Martyrium eliza, edo Hirutasunarena.
Fitxategi:Benda Santo Stefano 817 162419.jpg|Andre Mariaren Xingola Santua, bertan gordetako erlikia.
Fitxategi:Sancta Jerusalem di Bologna. Quarta Chiesa, S. Sepolcro, vista dal Cortile di Pilato. - panoramio.jpg|Pilatoren patioan Pilatoren garbiontzia deitzen dutena.

## Erreferentziak 
## Kanpo estekak